पाएं अपने शहर की ताज़ा ख़बरें और फ्री ई-पेपरडाउनलोड करें
इंडो-नेपाल बॉर्डर पर तैनात अहिर सिसवा बीओपी के एसएसबी जवानों ने तस्करी के पांच मवेशी को मुक्त कराने में सफलता हासिल की है। 44वीं बटालियन के पचरौता कैंप में तैनात इंस्पेक्टर हिमांशु शेखर ने बताया कि सोमवार के अहले सुबह गुप्त सूचना मिली कि तस्कर कुछ मवेशियों का झुंड लेकर भारत से नेपाल में प्रवेश करने के फिराक में है। त्वरित कार्रवाई करते हुए नाका लगा दिया गया। तब तक 427/12 के समीप से कुछ मवेशियों का झुंड आते दिखाई दिया। तब तक तस्करों की नजर एसएसबी जवानों पर पड़ी। एसएसबी जवानों को देखते ही सभी तस्कर मवेशी को छोड़ कर नेपाली क्षेत्र की तरफ भाग गए। मौके से एसएसबी जवानों ने पांच मवेशियों को जब्त कर लिया, तथा अग्रेतर करवाई के लिए भंगहा पुलिस को सौंप दिया। वही भंगहा थाना अध्यक्ष मनोज कुमार प्रसाद ने बताया कि एसएसबी के आवेदन पर जब्त मवेशियों के ऊपर कांड दर्ज कर नजदीकी पशु फाटक को सौंप दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn